Aartappel Suurdeeg Brood
Marokkaanse melktert »
Hierdie broodjies is deur Carol gebak tydens ons Julie Tuin tot Tafel kuier. Dit is deel van haar ONTSPANdis, want sy het aartappelsop in die broodjies bedien. Maar jy kan natuurlik enige sop van jou keuse so bedien, of die broodjies net so geniet.
1 k aartappelgis*
1½ t sout
Giet die aartappelgis deur 'n sif in 'n mengbak en los die sout daarin op. Voeg die meel geleidelik by, tot 'n kniebare deeg gevorm is. Knie die deeg vir ongeveer 10 minute tot glad en elasties. Plaas in 'n lig geoliede bak, bedek met kleefplastiek en laat toe om te rys tot dubbel in grootte, ongeveer 3 ure.
Knie die deeg af en laat vir 3 minute rus. Vorm die broodjies deur dit in 4 gelyke hoeveelhede te sny, en vorm 4 ronde broodjies. Met 'n skerp mes maak ringvormige insnysels om later 'n "deksel" te vorm en laat dit om te reis tot dubbel in grootte. Bak vir ongeveer 45-60 minute by 180C tot goudbruin. Laat afkoel.
Sny die boonste gedeeltes van die broodjies af om die deksel te vorm. Hol die brood versigtig uit. Smeer met 'n bietjie olyfolie en bak teen 180C vir 20-30 minute tot bros. Skep warm sop in elke bakkie en plaas die deksel bo-op. Bedien dadelik.
1 fles, waarin die aartappelgisplantjie gaan woon
1 medium grootte aartappel, grof gerasper
25g saamgeperste gis (vars gis)
2 k louwarm water
Meng al die bestanddele in die fles waarin die plantjie gaan woon. Laat staan in 'n warm plek in die kombuis waar dit nie meer as 28C nie, en ook nie minder as 160C nie. Die plantjie behoort binne 2 tot 6 ure voldoende gis te produseer om 'n brood mee te kan bak. Die aartappelgis is gereed wanneer dit sowat 3cm skuim bo-op die mengsel gevorm het.
Nadat jy dit gebruik het moet jy jou plantjie 'voer'*, op hierdie manier hou jy hom aan die lewe sodat jy weer en weer met hom kan bak.
*Voer van die aartappelgisplantjie: Meng 1 medium grootte gerasperde aartappel, 1 e sout, 2 e suiker, 2 e witbroodmeel en 1 koppie louwarm water in by die oorblywende plantjie. (Voer die plantjie elke af en toe net 1 medium grootte aartappel, grof gerasper.)